Regizorul Radu Jude a primit Ursul de Aur pentru filmul "Babardeală cu bucluc sau porno balamuc": "Nu mă gândesc la o continuare, e unic".
Radu Jude a primit aseară, la Berlin, trofeul "Ursul de Aur". Regizorul Jude și producătoarea Solomon au câștigat cu "Porno balamuc". "Babardeală cu bucluc" a fost filmat integral în pandemie.
Ursul de Aur a ajuns la destinatar. Regizorul Radu Jude și producătoarea Ada Solomon au primit aseară, la Berlin, trofeul pentru cel mai bun film obținut cu pelicula "Babardeală cu bucluc sau porno balamuc".Filmat integral în timpul pandemiei, nu e dedicat pudicilor. E o satiră puternică și provocatoare la adresa societății românești. Festivalul Internaţional de Film de la Berlin şi-a anunţat câştigătorii la începutul lunii martie, dar din cauza restricțiilor a fost amânată decernarea premiilor. E al doilea mare succes al lui Jude. Tot la Berlin, în 2015, a luat Ursul de Argint cu filmul "Aferim"."E o bucurie în raport cu facerea filmului. E o recunoaștere a muncii tuturor celor care au participat și-n plus recunoașterea unui tip de cinema, să-l numim film de artă, de autor. Este un tip de film ceva mai experimental, puțin mai tradițional ca structură și mi se pare foarte important că un astfel de film poate primi o astfel de distincție. La o continuare nu mă gândesc, e un film unic, cu o structură aparte care nu poate fi reprodusă ușor. Ceremonia de aseară a fost foarte plăcută, era în aer liber, era cald", a povestit Radu Jude.Între timp, Rusia a anunțat că nu vrea să difuzeze "Babardeală cu bucluc sau porno balamuc" deoarece filmul încalcă legile antipornografie.